钦定古今图书集成/明伦汇编/官常典/第058卷 > 胶西于王端
## 钦定古今图书集成/明伦汇编/官常典/第058卷 > 胶西于王端

按《汉书》本传：“胶西于王端，孝景前三年立为人贼盭，
又阴痿，一近妇人病数月，有所爱幸少年以为郎，郎
与后宫乱，端禽灭之，及杀其子母。数犯法。汉公卿数
请诛端，天子弗忍，而端所为滋甚。有司比再请削其
国，去太半。端心愠，遂为无訾。省，府库坏漏尽腐，财物
以钜万计，终不得收徙，令吏毋得收租赋。端皆去卫”，
封其宫门，从一门出入。数变名姓为布衣之它国。相二千石至者，奉汉法以治，端辄求其罪告之，亡罪者
诈药杀之。所以设诈究变，彊足以拒谏，知足以饰非。
相、二千石从王治，则汉绳以法。故胶西小国，而所杀
伤二千石甚众。立四十七年薨，无子，国除，地入于汉，
为胶西郡。